Għandu 89 sena u huwa l-iktar bniedem sinjur f’Hong Kong. Li Ka-shing issa jidher li se jirtira wara li mexxa l-imperu tiegħu CK Hutchison Holdings Limited u ttrasformah fl-iktar suċċess finanzjarju li qatt ra Hong Kong. Għandu ġid li jaqbeż it-33 biljun dollaru Amerikan u beda mix-xejn fis-snin sittin meta kien wieħed mill-imħuħ li beda ftit ftit it-trasformazzjoni ta’ Hong Kong f’wieħed mill-iktar oqsma finanzjarji b’saħħithom fid-dinja. Ħames snin ilu Li Ka-shing għadda r-riedni tal-imperu tiegħu lil ibnu iżda kien f’dawn il-ġranet li l-Wall Street Journal indika li Li Ka-Shing se jirtira għalkollox.